דן כהן (ראש מועצה)

דן כהן (נולד ב-22 באוגוסט 1962, כ"ב באב ה'תשכ"ב) הוא איש ציבור חרדי ופעיל בתנועת ש"ס. מכהן כראש מועצת רכסים מ-2018, תפקיד בו שימש בשנת 2008–2013

ביוגרפיה 
כהן נולד וגדל ביישוב רכסים אשר נמצא במטרופולין חיפה להורים שעלו מתוניסיה.

נשוי לאיריס כהן בוגרת ומחנכת באור חדש ברכסים

בנעוריו למד בכפר הנוער הדתי ובצבא שירת בחיל האוויר כאיש צוות קרקע בטייסת מסוקים ובהמשך כטכנאי מסוקים בכיר (שלב 12) והסמכה לטיסות מבחן .

לאחר שחרורו מצה"ל למד בישיבת "נתיבות עולם" בבני ברק אשר באותה תקופה הייתה מוקד חזרה בתשובה של אקדמאים ואנשי קבע רבים.

בהמשך חזר ליישוב הולדתו והמשיך ללמוד בישיבת כנסת חזקיהו בכפר חסידים גם לאחר קבלת הסמכה לרבנות.

לאחר הסמכתו לרבנות כיהן כמחנך שנים רבות במוסדות "אור חדש" ברכסים, ובמוסדות "מגדל אור" במגדל העמק של הגרי"ד גרוסמן.

בעל תעודת הוראה ממשרד החינוך ותואר B.A בחינוך.

בשנת 2009 לאור פעילותו הציבורית הענפה למען הציבור בכלל ובני ספרד בצפון נקרא לדגל על ידי הרב עובדיה יוסף לשמש כנציג תנועת ש"ס במועצת רכסים ולכהן בראשות המועצה.

בשנים 2009–2013 כיהן כראש מועצת רכסים כנציג תנועת ש"ס, במסגרת הסכם רוטציה עם נציג דגל התורה, יצחק רייך. 2012 סיים בהצטיינות קורס דירקטורים

משנת 2014 משמש כסגן וממלא מקום ראש המועצה.

לאחר הבחירות לרשויות המוניציפליות ב-30 באוקטובר 2018 מונה מחדש כהן לראש המועצה לאחר הסכמה בין כלל הסיעות ובהיעדר בחירות.

במסגרת כהונתו בראשות המעוצה וחברותו כסגן ראש המועצה קידם כהן רבות את עתודות הקרקע הרבות שסביב רכסים דבר שהוביל לחתימת הסכם גג עם משרד הבינוי והשיכון והוספת אלפי יחידות דיור חדשות הן בגבעה ג' והן בגבעת הפרסה.

כמו כן פעל רבות בשיתוף השר ישראל כץ ומשרד התחבורה לחבר את רכסים למטרופולין חיפה ובפרט לכביש 6 במקטע העתיד להיפתח בקרוב.

בבחירות לרשויות המקומיות בישראל באוקטובר 2023 לא התמודד למועצה והוחלף בידי מוטי ויזגן.

ראשי רשויות מקומיות מטעם ש"ס
ראשי מועצת רכסים
בוגרי כפר הנוער הדתי
ישראלים שנולדו ב-1962